Veien krysser Hadselfjorden med ferge og følger Hadseløyas sør- og østside fra Melbu til Stokmarknes. Videre på bruer til Langøya og langs Langøyas østside til Sortland. Der går veien over Sortlandsbrua til Strand på Hinnøya, og går nordover langs vestsiden av Hinnøya til Andøybrua. Fra Risøyhamn går veien langs østsiden av Andøya. Mellom Skarstein og Andenes går veien inn på øya. Veistrekninga over Kjølhågen mellom Skarstein og Andenes er svært utsatt for sterk vind, og veien blir stengt når vinden er for sterk.